Dato: 30. november 2016

Vordingborg Kommune

Trafik, Park og Havne

Valdemarsgade 43

4760 Vordingborg

privatgadelys@vordingborg.dk

**Bemærkninger til overdragelse af gadebelysning på Iselingeudstykningen**

Grundejerforeningen Iselingen har fra en række medlemmer af Grundejerforeningen Iselingen modtaget kopi af Vordingborg Kommunes varsel af september 2016 om, at gadelys på de private veje overdrages til grundejerne.

Grundejerforeningen anerkender, at Vordingborg Kommune, som vejmyndighed, kan beslutte ikke at kræve de private fællesveje belyst, alternativt at overdrage vejbelysningen til privat drift.

Grundejerforeningens finder det stærkt beklageligt, at Vordingborg Kommune opsiger den mere den 40 år gamle driftsaftale mellem Vordingborg Kommune og Grundejerforeningen Iselingen.

Grundejerforeningen finder det uacceptabelt, at Vordingborg Kommune i skrivelsen uretmæssigt giver udtryk for, at Vordingborg Kommune er ejer af gadebelysningsanlægget, og at de enkelte grundejere kan købe anlægget af Vordingborg Kommune.

Gadebelysninger på de private fællesveje er oprindeligt udført og betalt af udstykker og efterfølgende tilskødet Grundejerforeningen, som dermed er den retmæssige ejer af gadebelysningsanlægget.

Vordingborg Kommune kan derfor ikke opkræve betaling for gadebelysningsanlægget.

Da det er Vordingborg Kommune som opsiger driftsaftalen, må Vordingborg Kommune afholde de omkostninger som er forbundet ved at udtræde af aftalen.

Grundejerforeningen ser frem til en konstruktiv dialog omkring de tekniske udfordringer ved en eventuel opdeling af gadebelysningen.

Venlig hilsen